ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԸ ՇՆՈՐՀԱՎՈՐԵԼ Է ԲՈՒԺԱՇԽԱՏՈՂԻ ՕՐՎԱ ԱՌԹԻՎ

Առողջապահական ոլորտի սիրելի ներկայացուցիչներ, սիրով շնորհավորում եմ ձեզ` մասնագիտական տոնի առթիվ:

Բժշկի աշխատանքը լոկ մասնագիտություն չէ, այլ կոչում: Այն պահանջում է մասնագիտական և մարդկային բարձր որակներ, անքուն գիշերներ, հոգատար ու համբերատար վերաբերմունք յուրաքանչյուր հիվանդի հանդեպ:

Մեր հասարակության մեջ միշտ էլ առանձնահատուկ հարգանք ու սեր են վայելել բանիմաց ու նվիրյալ բուժաշխատողները: Բոլոր ժամանակներում էլ մարդիկ առանձնակի հարգանքով ու պատկառանքով են վերաբերվել բժշկի մասնագիտությանը։ Անուրանալի է ձեր դերակատարությունը հատկապես առողջապահության առջև ծառացած մարտահրավերների ծանր ժամանակաշրջանում: Մենք լավ ենք հիշում համավարակի և պատերազմի դժվարին օրերին իրականացրած ձեր անձուրաց ու արհեստավարժ գործունեությունը, որի արդյունքում հնարավոր եղավ փրկել մարդկային բազում կյանքեր: Վստահ եղեք, որ մենք գնահատում ենք ձեր շնորհակալ աշխատանքը և երախտապարտ ենք ձեզ:

Սիրելի բուժաշխատողներ ևս մեկ անգամ շնորհավորում եմ ձեզ մասնագիտական տոնի առթիվ՝ մաղթելով առողջություն, հաջողություններ ու մասնագիտական նորանոր նվաճումներ։